Потым быў горад Іванава, дзе на кароткі час затрымаліся ў малагасцінных сваякоў мужа сястры. І зноў доўгі шлях — гэтым разам у напрамку паўднёвага ўсходу. Апошнім пунктам назначэння аказаўся горад Сямёнаў, дзе Шчамялёвы асталяваліся на прыватнай кватэры. Галя, якая мела дыплом аб заканчэнні педагагічнага тэхнікума, без цяжкасці ўладкавалася настаўніцай у пачатковай школе. Да гэтага часу яна ўжо нарадзіла сына Вілю, і клопаты па яго выхаванні леглі ў асноўным на Агаф’ю Венядзіктаўну.